CELEX: 61967CJ0014
Language: da
Date: 1967-12-05
Title: Domstolens Dom af 5. december 1967. # Landesversicherungsanstalt Rheinland-Pfalz mod Joseph Welchner. # Anmodning om præjudiciel afgørelse: Bundessozialgericht - Tyskland. # Sag 14-67.

DOMSTOLENS DOM
      AF 5. DECEMBER 1967
      
         Landesversicherungsahstalt Rheinland-Pfalz
      
      
         mod Joseph Welchner
      
      
         (Anmodning om præjudiciel afgørelse)
      
      Sag 14/67
      Processprog: Tysk
      
      Angående:
      En anmodning om fortolkning af artikel 28, stk. 1, litra b) og af bilag G, afdeling I,. B-D i Rådets forordning (EØF) nr. 3 om vandrende arbejdstageres sociale sikring (Journal Officiel af 16. december 1958, s. 561; findes ikke på dansk), som er indgivet til Domstolen i henhold til EØF-traktatens artikel 177 af Bundessozialgericht (højeste tyske retsinstans i socialsager), 4. afdeling, i en sag, der verserer for denne ret mellem ovennævnte parter.
      Domskonklusion:
      Artikel 28 i Rådets forordning (EØF) nr. 3 om vandrende arbejdstageres sociale sikring og bilag G hertil forpligter ikke Forbundsrepublikken Tysklands institutioner til at lægge en i henhold til en anden medlemsstats lovgivning tilbagelagt periode til grund ved afgørelsen af, om der skal tages hensyn til »erstatningsperioder« i den tyske lovgivnings forstand.
      Generaladvokatens forslag til afgørelse:
      Hverken artikel 28, stk. 1, litra b) i forordning nr. 3 eller bestemmelserne i samme forordnings bilag G, I, afsnit B-D, indebærer, hvad enten disse bestemmelser betragtes enkeltvis eller samlet, at man for at afgøre, om der skal tages hensyn til erstatningsperioder i henhold til tysk ret, må ligestille de i henhold til en anden medlemsstats ordning betalte bidrag med den, der er betalt efter tysk lovgivning, eller ligestille beskæftigelse, der er undergivet obligatorisk forsikring i en anden medlemsstat, med beskæftigelse, der er undergivet obligatorisk forsikring i henhold til tysk lovgivning.
      Sammendrag
      
               1.
            
            
               Fri bevægelighed for personer — arbejdstagere — social forsikring — perioder ligestillet med forsikringsperioder — henvisning til national ret
               (Forordning nr, 3, stk. 1, litra r))
            
         
               2.
            
            
               Fri bevægelighed for personer — arbejdstagere — forsikring mod alderdom og død — anvendelse af tysk lovgivning — hensyntagen til »erstatningsperioder« i denne lovgivnings forstand — ingen forpligtelse for de tyske institutioner til al tage hensyn til en periode tilbagelagt efter en anden medlemsstats lovgivning
               (Forordning nr. 3, artikel 28, bilag G)
            
         
               1.
            
            
               Når forordning nr. 3 anvender udtrykket »ligestillede perioder«, er det ikke hermed meningen at ændre eller supplere national ret, forudsat, at denne respekterer EØF-traktatens artikler 48 til 51. Forordning nr. 3 henviser særligt til de betingelser, som af national ret kræves opfyldt for anerkendelsen af en bestemt periode som ligestillet med egentlige forsikringsperio-der.
            
         
               2.
            
            
               Artikel 28 i Rådets forordning (EØF) nr. 3 om vandrende arbejdstageres sociale sikring og bilag G hertil forpligter ikke Forbundsrepublikken Tysklands institutioner til at lægge en i henhold til en anden medlemsstats lovgivning tilbagelagt periode til grund ved afgørelsen af, om der skal tages hensyn til »erstatningsperioder« i den tyske lovgivnings forstand.